C 472/30
DA
Den Europæiske Unions Tidende
12.12.2022
Anmodning om præjudiciel afgørelse indgivet af Tribunal Superior de Justicia de las Islas Baleares (Spanien) den 7. september 2022 — J.L.O.G. og J.J.O.P. mod Resorts Mallorca Hotels International SL (Sag C-589/22) (2022/C 472/33) Processprog: spansk Den forelæggende ret Tribunal Superior de Justicia de las Islas Baleares
Parter i hovedsagen Appellanter: J.L.O.G. og J.J.O.P.
Indstævnt: Resorts Mallorca Hotels International SL
Præjudicielle spørgsmål 1.
Skal artikel 2 i Rådets direktiv 98/59/EF af 20. juli 1998 om tilnærmelse af medlemsstaternes lovgivninger vedrørende kollektive afskedigelser (1), i betragtning af Domstolens praksis efter dom af 10. september 2009 (C-44/08) (2) EU:C:2009:533, fortolkes således, at den konsultations- og meddelelsesforpligtelse, som udgør direktivets effektive virkning, opstår, når en virksomhed i forbindelse med en omstrukturering planlægger opsigelser af arbejdskontrakter, hvis antal overskrider den fastsatte grænse for kollektive afskedigelser, uanset om antallet af afskedigelser eller opsigelser, der kan sidestilles med afskedigelser, i sidste ende ikke overskrider denne grænse, idet det er lykkedes at begrænse dette antal gennem tiltag i virksomheden, der er vedtaget uden forudgående konsultation med arbejdstagernes repræsentanter? 2.
Omfatter artikel 1, stk.
1, sidste afsnit, i Rådets direktiv 98/59/EF af 20. juli 1998 om tilnærmelse af medlemsstaternes lovgivninger vedrørende kollektive afskedigelser, idet det i denne bestemmelse anføres, at »[v]ed beregningen af antallet af afskedigelser efter første afsnit, litra a), sidestilles med afskedigelse opsigelser af arbejdskontrakter, som foretages af en arbejdsgiver af en eller flere grunde, som ikke kan tilregnes arbejdstageren selv, forudsat at antallet af afskedigelser udgør mindst fem«, i forbindelse med en krise, hvor der forventes en personalenedskæring, herunder opsigelser, afskedigelser af arbejdstagere foreslået af virksomheden, som de pågældende ikke har ønsket, men har accepteret efter at have modtaget et bindende tilbud om øjeblikkelig ansættelse i en anden virksomhed, idet det var arbejdsgiveren, der med denne anden virksomhed foranstaltede muligheden for, at førstnævntes ansatte kunne deltage i samtaler med henblik på eventuel ansættelse?
(1) (2)
EUT L 225, s. 16.
Dom af 10. september 2009, Akavan Erityisalojen Keskusliitto AEK m.fl.
(C-44/08, EU:C:2009:533).
Anmodning om præjudiciel afgørelse indgivet af College van Beroep voor het bedrijfsleven (Nederlandene) den 12. september 2022 — L. VOF mod Minister van Landbouw, Natuur en Voedselkwaliteit (Sag C-591/22) (2022/C 472/34) Processprog: nederlandsk Den forelæggende ret College van Beroep voor het bedrijfsleven
Parter i hovedsagen Sagsøger: L. VOF Sagsøgt: Minister van Landbouw, Natuur en Voedselkwaliteit